joelniklaus/EU_Wikipedias huggingface dataset:
Cherokee maakond (Iowa)

Cherokee maakond (Cherokee County) on maakond Ameerika Ühendriikides Iowa osariigis.

Maakonna halduskeskus on Cherokee. Maakond sai nime tšerokii indiaanlaste järgi.

Ajalugu
Maakond moodustati 15. jaanuaril 1851.

Rahvastik
Elanike arv oli 2010. aasta rahvaloenduse järgi 12 072.

Arvestuslik rahvaarvu muutus (1. juuli seisuga):

Viited

Iowa maakonnad
Viktor Johanson

Viktor Johanson (11. mai 1880 ukj Tallinn – märts 1945 Berliin) oli Eesti õigusteadlane ja vandeadvokaat.

Lõpetas 1898 kuldaurahaga Tallinna Nikolai Gümnaasiumi. Astus samal aastal Tartu Ülikooli meditsiiniteaduskonda. Palus üleviimist õigusteaduskonda, mille lõpetas 1903 esimese järgu diplomiga. 1902 võitis kuldmedali auhinnatöö "Võim ja õigus" eest.

Karjäär 
1909–1940 vandeadvokaat Tallinnas. 1919 Eesti Advokatuuri asutajaliige. 1925–1937 Vannutatud Advokaatide Nõukogu abiesimees. 1938 valiti Advokatuuri nõukogu liikmeks ja alates 1939 oli Advokatuuri nõukogu laekahoidja.

Tunnustus
Valgetähe III klassi teenetemärk (1938).

Isiklikku 
Ema Adelheid Natalie Christine Johanson (sündinud Jakobson), isa sepp-meister Karl August Johanson.

Allikad 

 Lauri Vahtre. Eesti Advokatuuri ajalugu 1919–1994 (Tallinn, 2004).
 Delo Soveta Imperatorskago Jurjevskago Universiteta. Viktor Karlovitsh Joganson. – EAA.402.1.10740.
 Joganson, Viktor. – EAA.402.1.10741.
 Vannutatud Advokaatide Nõukogu aruanded 1927–1937. 
 Advokatuuri Nõukogu aruanded 1938–1939.

Viited 

Eesti õigusteadlased
Eesti advokaadid
Valgetähe III klassi teenetemärgi kavalerid
Gustav Adolfi Gümnaasiumi vilistlased
Tartu Ülikooli õigusteaduskonna vilistlased
Eestlased Saksamaal
Sündinud 1880
Surnud 1945
Türi Uudisleht

Türi Uudisleht oli 2003–2004 ilmunud ajaleht, mis vahendas Türi linna ja selle lähiümbruse uudiseid. Lehte toimetas Arvo Saad. Leht ilmus sagedusega üks kord nädalas (neljapäeval). Lehe eelkäija oli samanimeline leht, mis ilmus 1932–1935.

Viited

Välislingid

Eesti endised ajalehed
Türi ajalugu
Uusklassitsism (muusika)

Uusklassitsism on esteetiline suundumus, mis läbib 1920. aastate Euroopa muusikat. Vastandus teadlikult hilisromantismi dramatismile ja impressionistlikule kõlavärvikultusele. Uusklassitsismi põhijooneks võrreldes eelnimetatud stiilide  muusikaga on harmoonia ja orkestratsiooni üldine lihtsustumine, temaatiline lakoonilisus ja rütmiline motoorsus. Eestis on uusklassitsistliku muusikastiili olulisemaid esindajaid Jaan Rääts, Eino Tamberg ja Eduard Tubin.

Uusklassitsistlikku muusikat kirjutanud heliloojaid 

 Béla Bartók
 Arthur Honegger
 Darius Milhaud
 Francis Poulenc
 Sergei Prokofjev
 Jaan Rääts
 Erik Satie
 Igor Stravinski
 Eino Tamberg
 Eduard Tubin

Viited 

Muusikastiilid
20. sajand
Friemersheim

Friemersheim on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas.

Friemersheim on saanud alguse 19. sajandi algupoolel rajatud saksa misjonijaamast. Kirik ja kool ehitati Friemersheimi 1869. aastal.

2011. aasta rahvaloenduse andmetel oli Friemersheimi elanikest värvilisi 94,33%, valgeid 2,43%, mustanahalisi aafriklasi 0,65%, India või Aasia päritolu inimesi 0,40% ja teisi 2,19%. Afrikaani keelt pidas emakeeleks 97,73% inimesi, inglise keelt 0,73%, venda keelt 0,49% ja koosa keelt 0,40%.

Viited

Lõuna-Aafrika Vabariigi asulad
Rheenendal

Rheenendal on asula Lõuna-Aafrika Vabariigis Lääne-Kapimaa provintsis Garden Route'i ringkonnas.

2011. aasta rahvaloenduse andmetel oli Rheenendali elanikest värvilisi 90,75%, mustanahalisi aafriklasi 8,92%, India või Aasia päritolu inimesi 0,05%, valgeid 0,03% ja teisi 0,23%. Afrikaani keelt pidas emakeeleks 92,10% inimesi, koosa keelt 5,34%, inglise keelt 1,24% ja tsvana keelt 0,36%.

Viited

Lõuna-Aafrika Vabariigi asulad
Džarõlhatš

Džarõlhatš (ukraina keeles Джарилгач) on Ukrainas Krimmi poolsaare lähistel asuv saar, mis kuulub halduslikult Hersoni oblasti Skadovski rajooni. Saar kitseneb läänepoolses tipus sääreks ja mõnikord vee alt välja ulatuvaks leetseljakuks, mis ühendab sellistel puhkudel saare Lazurne linna lähistel Hersoni oblasti maismaaosaga. Saare vastas üle Džarõlhatši lahe asub Skadovski linn.

Loodus
56 km² suurune ja 42 km pikkune Džarõlhatš on Musta mere suurim saar. Karkiniti lahes asuval saarel leidub puhtaid liivarandu ja mineraalveeallikaid. Saare keskosas asub mageda veega allikas ja üle saare leidub kokku enam kui nelisada väikest soolast järve. Džarõlhatši saar ja laht moodustavad osa Džarõlhatši Rahvuslikust Looduspargist.

Džarõlhatši ainulaadne loomastik ja taimestik on hästi säilinud. Loomadest elavad saarel näiteks metssead, hirved ja muflonid. Saare arvukad kajakad ja kormoranid jahivad krabisid, meritigusid ning krevette.

Saar Vana-Kreeka mütoloogias
Džarõlhatš moodustas koos lääne poole jääva Tendra säärega varem maasääre, mida kreeklased kutsusid nimega "Achilleuse jooksurada". Legendi järgi tekkis Tendra säär siis, kui Vana-Kreeka jumalanna Artemise preestrinna Iphigeneia Trooja sõja kangelase Achilleuse eest põgenes. Seal, kus tema jalad merepinda puutusid, moodustusid liivased maasääred. Achilleuse, kes Iphigeneiat kätte ei saanud, legendiga on rohkem seotud Tendra säär.

Galerii

Viited

 Dzharylgach Island
 Visit 'unknown' Crimea.
 Херсонская фотогалерея

Ukraina saared
Must meri
Ilga Šuplinska

Ilga Šuplinska (vahepeal ka Ilga Muižniece; sündinud 16. aprillil 1970 Dagdas) on Läti kirjandusteadlane, õppejõud, õpetaja ja poliitik, ta kuulub Uue Konservatiivse Partei ridadesse. Ta oli 23. jaanuarist 2019 kuni 3. juunini 2021 haridus- ja teadusminister Arturs Krišjānis Kariņši valitsuses.

Ta on lõpetanud Läti Ülikooli filoloogina.

Ta on töötanud Rēzekne Kõrgkoolis õppejõuna.

23. jaanuarist 2019 kuni 3. juunini 2021 oli ta Läti haridus- ja teadusminister (Arturs Krišjānis Kariņši valitsuses).

Läti poliitikud
Läti pedagoogid
Läti Ülikooli vilistlased
Sündinud 1970
Alec Martinez

Alec Martinez (sündinud 26. juulil 1987 Rochester Hillsis Michigani osariigis) on USA jäähokimängija, kes mängib kaitsjana NHL-i klubis Vegas Golden Knights.

2007. aastal valiti ta NHL-i draftis Los Angeles Kingsi poolt 95. valikuna. Aastatel 2005–2008 mängis ta Miami Ülikooli meeskonnas. Hooaegael 2008–09 ja 2009–10 mängis ta Kingis noorte meeskonnaga Manchester Monarchs AHL-is, kuid sai hooajal 2009–10 kirja ka oma esimesed neli mängu NHL-is. Regulaarselt kuulus ta Kingsi meeskonda alates hooajast 2010–11. Hooaja 2012–13 esimesel poolel toimunud NHL-i tööseisaku ajal mängis ta Soome kõrgliiga klubis TPS.

Aastatel 2012 ja 2014 tuli ta Kingsiga Stanley karika võitjaks. 2014. aasta Stanley karika viiendas mängus lõi Martinez teisel lisaajal New York Rangersi vastu värava, millega kindlustas Kingsile Stanley karika võidu.

2020. aasta veebruaris siirdus Martinez Golden Knightsi.

USA jäähokikoondise koosseisus võitis ta 2018. aasta maailmameistrivõistlustelt pronksmedali.

Viited

Välislingid 

 Alec Martinez NHL.com lehel
 Alec Martinez hockeydb.com lehel

Ameerika Ühendriikide jäähokimängijad
Los Angeles Kingsi mängijad
Vegas Golden Knightsi mängijad
Sündinud 1987
Ryan Suter

Ryan Suter (sündinud 21. jaanuaril 1985 Madisonis, Wisconsinis) on USA jäähokimängija, kes mängib kaitsjana NHL-i klubis Dallas Stars.

2003. aastal valis Nashville Predators ta NHL-i draftis seitsmenda valikuna. Hooajal 2003–04 mängis ta Wisconsini ülikooli meeskonnas ja hooajal 2004–05 Predatorsi noorteklubiga Milwaukee Admirals AHL-is. Predatorsi põhimeeskonda kuulus Suter alates hooajast 2005–06. Kokku mängis ta Predatorsis seitse hooaega.

2012. aasta juulis sõlmis ta 13-aasta pikkuse lepingu Minnesota Wildiga. Hooajal 2012–13 valiti Suter NHL-i hooaja sümboolsesse koosseisu.

2018. aasta oktoobris pidas ta NHL-is oma 1000. mängu.

2021. aasta juulis sõlmis Suter nelja-aastase lepingu Dallas Starsiga.

Aastatel 2012, 2015 ja 2017 on ta osalenud NHL-i tähtede mängul.

2010. aasta taliolümpiamängudel võitis ta USA jäähokikoondise koosseisus hõbemedali.

Tema isa Bob Suter oli samuti jäähokimängija ja võitis USA koondisega 1980. aasta taliolümpiamängudel kuldmedali. Tema onu Gary Suter mängis NHL-is üle 1000 mängu.

Viited

Välislingid 
 Ryan Suter NHL.com lehel
 Ryan Suter hockeydb.com lehel

Ameerika Ühendriikide jäähokimängijad
Nashville Predatorsi mängijad
Minnesota Wildi mängijad
Dallas Starsi mängijad
Sündinud 1985
Slangrivier

Slangrivier on asula Lõuna-Aafrika Vabariigis Lääne-Kapimaa provintsis Garden Route'i ringkonnas Hessequa vallas.

Slangrivier on asutatud 1838. aastal. Slangrivier tähendab afrikaani keeles 'mao jõgi'.

2011. aasta rahvaloenduse andmetel oli Slangrivieri elanikest värvilisi 96,01%, mustanahalisi aafriklasi 2,13%, India või Aasia päritolu inimesi 0,73%, valgeid 0,66% ja teisi 0,46%. Afrikaani keelt pidas emakeeleks 96,02% inimesi, inglise keelt 2,07%, tsvana keelt 0,43% ja viipekeelt 0,37%.

Viited

Lõuna-Aafrika Vabariigi asulad
Hondurase vapp

Hondurase vapp on Hondurase riigivapp, mis on kasutusel 1825. aastast alates ja praegusel kujul alates 1935. aastast.

Vapi keskel on ovaal, mille servas on kiri Republica de Honduras Libre Soberana e Independiente. Ovaali sees on Kesk-Ameerika Konföderatsiooni vapit pärinev kolmnurk, mille ees on kaks kindlusetorni ja nende vahel vulkaan. Vulkaani kohal on päike ja torne ühendav vikerkaar. Ovaali kohal on nooletupp ja külgedel kaks küllusesarve. Ovaali all on maastik tammede, mändide ning põllumajandus- ja kaevandustööristadega.

Hondurase sümboolika
Vapid riigiti
Marquard

Marquard on linn Lõuna-Aafrika Vabariigis Free State'i provintsis Thabo Mofutsanyana ringkonnas Setsoto vallas.

Marquard on asutatud 1905. aastal. Linn on saanud nime vaimuliku J. J. Marquardi järgi.

2011. aasta rahvaloenduse andmetel oli Marquardi elanikest mustanahalisi aafriklasi 95,6%, valgeid 3,2%, India või Aasia päritolu inimesi 0,5%, värvilisi 0,4% ja teisi 0,3%. Sotho keelt pidas emakeeleks 90,7%, afrikaani keelt 4,6%, inglise keelt 1,7%, viipekeelt 1,4% ja teisi keeli 1,6%.

Viited

Free State'i provintsi linnad
Machadodorp

Machadodorp (alates 2010. aastast ametlikult eNtokozweni) on linn Lõuna-Aafrika Vabariigis Mpumalanga provintsis Nkangala ringkonnas Emakhazeni vallas.

Machadodorp on asutatud 1894. aastal ja sai nime portugali inseneri Joachim Machado järgi. Machadodorp oli Teise buuri sõja ajal 1900. aastal mõne kuu jooksul Transvaali pealinn. Linnaõigused sai Machadodorp 1904. aastal.

2011. aasta rahvaloenduse andmetel oli Machadodorpi elanikest mustanahalisi aafriklasi 89,51%, valgeid 8,10%, värvilisi 1,45%, India või Aasia päritolu inimesi 0,72% ja teisi 0,20%. Svaasi keelt pidas emakeeleks 45,35%, suulu keelt 23,46%, afrikaani keelt 8,83%, inglise keelt 5,27%, sotho keelt 2,55% ja pedi keelt 2,42%.

Viited

Mpumalanga provintsi linnad
Nasdaq First North

Nasdaq First North on väikese ja keskmise suurusega ettevõtetele loodud alternatiivturg, mida opereerivad Nasdaqi börsid Põhja- ja Baltimaades. 

Juriidiliselt on First North turg mitmepoolne kauplemissüsteem, mis pakub kapitali kaasamise ja kauplemisele võtmise võimalust ettevõtetele, kes soovivad kaasata raha kapitaliturgudelt, kuid ei soovi veel siseneda reguleeritud turule. Alternatiivturul kauplemisele võetud ettevõtetele kehtivad leebemad nõuded ja regulatsioonid kui põhiturul noteeritud ettevõtetele. Lisaks juhendavad ja aitavad ettevõtteid First North turule tulemisel lepingulised nõustajad.

First North tegutseb Põhja- ja Baltimaades paralleelselt reguleeritud turuga, kuid tal puudub reguleeritud turu õiguslik staatus. Ettevõtted, kelle väärtpaberitega turul kaubeldakse, ei pea täitma mitte reguleeritud turu suhtes kehtestatud nõudeid, vaid First Northi reglemendis sätestatud nõudeid. 

Igal kauplemist alustaval ettevõttel peab olema sõlmitud leping nõustajaga, kes on omakorda börsiga lepingulises suhtes. Nõustaja hindab ettevõtte sobivust turul kauplemiseks ja jälgib, et ettevõtte tegevus oleks kooskõlas First Northi reeglitega ning informeerib reeglite rikkumise korral börsi. 

Investoritele pakub First North uusi investeerimisvõimalusi. Samas on oluline teada, et tulenevalt alternatiivturul esitatavatest madalamatest nõuetest, võib seal kaubeldavatesse väärtpaberitesse investeerimine olla seotud suurema riskiga kui investeerimine reguleeritud turul kaubeldavatesse väärtpaberitesse.

First North alternatiivturg võrdluses reguleeritud turuga (põhi- ja lisanimekiri)

Ettevõtted Nasdaq Balti First North turul
2019. aasta mai seisuga on Nasdaq Balti First North turul kauplemisel 13 ettevõtte väärtpaberid:

 Baltic Telekom (aktsiad)
 East West Agro (aktsiad)
 Frigate (aktsiad)
 K2 LT (aktsiad)
 Linda Nektar (aktsiad)
 MADARA Cosmetics
 Baltic Mill (võlakirjad)
 Modus Grupe (võlakirjad)
 mogo (võlakirjad)
 ExpressCredit (võlakirjad)
 Magnetic MRO (võlakirjad)
 UPP & CO Kauno 53 (võlakirjad)
 Mainor Ülemiste (võlakirjad)

Börsid
Süst

Süst võib tähendada järgmist:
süst (veesõiduk), teatud paat
süst on ühekordne süste
Teadusauhindade loend

Siin on loetletud Eesti ja välismaa teadusauhindasid

 :Abeli auhind
 :Albert Einsteini auhind
 :Albert Einsteini medal
 :Amaldi medal
 :Auhind "Elutöö geneetikuna"
 :Balzani auhind
 :Benjamin Franklini medal (APS)
 :Benjamin Franklini medal (Franklini Instituut)
 :Bernhard Schmidti preemia
 :Brouweri auhind
 :Copley medal
 :Crafoordi auhind
 :Demidovi auhind
 :Diraci medal (ICTP)
 :Diraci medal (IOP)
 :Diraci medal (UNSW)
 :Eddingtoni medal
 :Edinburghi hertsogi auhind (Jaapani Akadeemia)
 :Eesti Teaduste Akadeemia medal
 :Franklini medal
 :Gruberi geneetikaauhind
 :Gruberi kosmoloogiaauhind
 :Gruberi neuroteaduse auhind
 :Hans Kiliani auhind
 :Harald Kerese medal
 :J. Lawrence Smithi medal
 :James Craig Watsoni medal
 :Karl Ernst von Baeri medal
 :Karl Ernst von Baeri medali (1976–1992) saajate loend
 :Karl Ernst von Baeri preemia
 :Kavli auhind
 :Kuningliku Astronoomiaseltsi kuldmedal
 :Kuningliku seltsi teadusraamatu auhind
 :Lilienfeldi auhind
 :Lobatševski auhind
 :Lobatševski medal
 :Lomonossovi suur kuldmedal
 :Läbimurde auhind eluteadustes
 :Läbimurde auhind fundamentaalfüüsikas
 :Läbimurde auhind matemaatikas
 :Magellanic Premium
 :Max Plancki medal
 :Michael Faraday auhind
 :National Medal of Science
 :Nikolai Alumäe medal
 :Oskar Kleini medal
 :Priestley medal
 :Rahvuslike akadeemiate teaduskommunikatsiooni auhind
 :Rumfordi auhind
 :Sahha teaduste akadeemia kuldmedal
 :Sahharovi kuldmedal
 :Shaw' auhind
 :Tomalla auhind
 :Turingi auhind
 :Valgustaja (auhind)
 :Viktor Hambardzumjani nimeline rahvusvaheline auhind
 :Villem Raami preemia
 :Wilhelm Ostwaldi medal
 :William Bowie medal

 
Loendid
UNESCO maailmapärand Poolas

Poola alal on UNESCO maailmapärandi nimistus 17 objekti ja viis objekti kandidaati.

Nimistusse on kantud:
15 kultuuripärandi objekti:
1978 Krakówi ajalooline keskus
1978, 2008, 2013 Wieliczka ja Bochnia kuninglikud soolakaevandused
1979 Auschwitz Birkenau. Natsi-Saksamaa koondus- ja hävituslaager (1940-1945)
1980 Varssavi ajalooline keskus
1992 Zamośći vanalinn
1997 Saksa Ordu linnus Malborkis
1997 Toruńi keskaegne linn
1999 Kalwaria Zebrzydowska maneristlik maastikuarhitektuurikompleks ja palverännakupark
2001 Jawori ja Świdnica Rahu kirik
2003 Väike-Poola lõunaosa puitkirikud
2004 Muskau / Mużakówi park. Ühispärand Saksamaaga
2006 Hala Stulecia ("Sajandi saal") Wrocławis
2013 Karpaatia regiooni puidust tserkvad Poolas ja Ukrainas. Ühispärand Ukrainaga
2017 Tarnowskie Góry plii-hõbeda-tsingi kaevandus ja selle maa-alune veeärastussüsteem
2019 Krzemionki eelajalooline kihilise ränikivi kaevanduspiirkond
kaks looduspärandi objekti:
1979, 1992, 2014 Białowieża mets. Ühispärand Valgevenega 
2021 Karpaatide ja teiste Euroopa piirkondade pöögimetsad (Ühispärand veel 17 riigiga).
nimistusse kandideerib alates 2005. aastast veel viis objekti

Viited

Välislingid
UNESCO maailmapärand Poolas. UNESCO maailmapärandi koduleht. Inglise keeles (vaadatud 3. augustil 2019)
Lihula Teataja

Lihula Teataja oli 2003–2017 ilmunud ajaleht, mis vahendas Lihula valla uudiseid. Lehte andis välja Lihula vallavalitsus. Leht ilmus sagedusega neli korda aastas. Pärast 2017. aasta haldusreformi, mille käigus liitusid Lihula, Hanila, Varbla ja Koonga vald, vahendab endise Lihula valla alal toimuva kohta uudised Lääneranna Teataja.

Viited

Välislingid

Eesti endised ajalehed
Lihula vald
Püha apostli Andreas Esmakutsutu orden (Venemaa Föderatsioon)

Püha apostli Andreas Esmakutsutu orden (vene keeles Орден Святого апостола Андрея Первозванного) on Venemaa Föderatsiooni kõrgeim riiklik teenetemärk.

Kaitsepühaku apostel Andreas Esmakutsutu järgi nimetatud teenetemärk asutati Venemaa presidendi seadlusega 1. juulist 1998 "Püha apostli Andreas Esmakutsutu ordeni taastamisest". Seadluse punkti 5 kohaselt, kui orden antakse teenete eest sõjategevuspiirkonnas, siis antakse kavalerile üle Püha apostli Andreas Esmakutsutu ordenimärk ja ordenitäht mõõkadega.

Teenetemärk koosneb kaelas kantavast ordeniketist, selle otsas rippuvast ordenimärgist ja rinnas kantavast ordenitähest.

Varsti pärast Venemaa Ukrainale kuuluva Krimmi annekteerimist märgati 9. mail 2014 võidupäeva paraadi Moskvas juhatunud Venemaa kaitseministri Sergei Šoigu paraadmundril Püha apostli Andreas Esmakutsutu ordenit mõõkadega. Sellekohast presidendi seadlust pole aga avaldatud.


Kavalere
1998 – Dmitri Lihhatšov (nr 1)
1998 – Nursultan Nazarbajev (nr 3)
1998 – Aleksandr Solženitsõn (nr 4; keeldus vastu võtmast)
1999 – Aleksius II (nr 5)
2008 – Daniil Granin (nr 14)
2011 – Mihhail Gorbatšov (nr 15)
2017 – Juri Grigorovitš (nr 16)
2019 – Aleksandra Pahmutova (nr 20)

Vaata ka
Keiserlik Püha apostli Andreas Esmakutsutu orden

Viited

Välislingid

Venemaa Föderatsiooni autasud
Op-die-Berg

Op-die-Berg (esineb ka nimekuju Die Dorp op die Berg) on asula Lõuna-Aafrika Vabariigis Lääne-Kapimaa provintsis Cape Winelandsi ringkonnas Witzenbergi vallas.

2011. aasta rahvaloenduse andmetel oli Op-die-Bergi elanikest värvilisi 89,16%, mustanahalisi aafriklasi 6,60%, valgeid 3,85%, India või Aasia päritolu inimesi 0,26% ja teisi 0,07%. Afrikaani keelt pidas emakeeleks 96,41%, koosa keelt 1,29%, inglise keelt 0,86%, sotho keelt 0,57% ja tsvana keelt 0,50%.

Viited

Lõuna-Aafrika Vabariigi asulad
Leroro

Leroro on asula Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.

2011. aasta rahvaloenduse andmetel oli Leroro elanikest mustanahalisi aafriklasi 99,45%, värvilisi 0,46%, India või Aasia päritolu inimesi 0,07% ja teisi 0,02%. Pedi keelt pidas emakeeleks 92,42% inimesi, sotho keelt 2,78%, svaasi keelt 1,04%, suulu keelt 0,97% ja inglise keelt 0,80%.

Viited

Lõuna-Aafrika Vabariigi asulad
Marble Hall

Marble Hall on linn Lõuna-Aafrika Vabariigis Mpumalanga provintsis Sekhukhune ringkonnas, Ephraim Mogale valla halduskeskus.

Marble Hall on asutatud 1942. aastal. Marble Hall on saanud nime 1920. aastal avastatud marmorileiukohtade järgi. Linnaõigused sai Marble Hall 1945. aastal.

2011. aasta rahvaloenduse andmetel oli Marble Halli elanikest mustanahalisi aafriklasi 59,10%, valgeid 34,54%, India või Aasia päritolu inimesi 4,58%, värvilisi 0,67% ja teisi 1,15%. Afrikaani keelt pidas emakeeleks 35,09% inimesi, pedi keelt 30,56%, inglise keelt 12,03%, tsonga keelt 4,26%, ndebele keelt 3,55%, sotho keelt 3,55%, suulu keelt 1,66%, venda keelt 1,26% ja viipekeelt 1,18%.

Viited

Välislingid
 

Mpumalanga provintsi linnad
Henrik Lundqvist

Björn Henrik Lundqvist (sündinud 2. märtsil 1982 Åres) on endine Rootsi jäähokimängija (väravavaht).

Klubikarjääri alustas ta Rootsi kõrgliiga klubis Frölunda HC. Aastatel 2003 ja 2005 tuli ta Frölundaga Rootsi meistriks. Aastatel 2003, 2004 ja 2005 pälvis ta Rootsi liiga parimale väravavahile antava Honkeni trofee. 2005. aastal valiti liiga hooaja nii parimaks (Guldpucken) kui ka mängijate poolt väärtuslikumaks mängijaks (Guldhjälmen).

2000. aastal valis New York Rangers ta NHL-i draftis 205. valikuna. Põhja-Ameerikasse suundus ta mängima 2005. aastal. New York Rangersis mängis Lundqvist kogu oma NHL-i karjääri jooksul, kokku 15 hooaega.

Lundqvist on ainus väravavaht NHL-i ajaloos, kes on oma esimesest kaheteistkümnest hooajast üheteistkümnel viinud ühe hooaja sees oma meeskonna vähemalt 30 korda võiduni. Ta on enim mänge võitnud Euroopas sündinud väravavaht NHL-is (459 võitu 887 mängust).

Hooajal 2011–12 pälvis ta liiga parimale väravavahile antava Vezina Trophy ja valiti samal hooaja liiga sümboolsesse koosseisu. Rangersiga jõudis ta Stanley karika finaalmängule korra, hooajal 2013–14, kus kaotati Los Angeles Kingsile. NHL-i tähtede mängul osales Lundqvist viis korda (aastatel 2009, 2011, 2012, 2018 ja 2019).

2020. aasta oktoobris sõlmis ta lepingu Washington Capitalsiga, kuid südamehäirete tõttu tuli tal hooaeg 2020–21 vahele jätta. 2021. aasta augustis teatas ta profisportlase karjääri lõpetamisest.

Rootsi jäähokikoondisega võitis Lundqvist 2006. aasta taliolümpiamängudelt kuldmedali ja 2014. aasta taliolümpiamängudelt hõbemedali ning tuli 2017. aastal maailmameistriks.

Tema kaksikvend Joel Lundqvist on samuti jäähokimängija.

Viited

Välislingid 

 Ametlik koduleht
 Henrik Lundqvist hockeydb.com lehel

Rootsi jäähokimängijad
New York Rangersi mängijad
Sündinud 1982
Jacob Markström

Jacob Anders Markström (sündinud 31. jaanuaril 1990 Gävles) on Rootsi jäähokimängija, kes mängib väravavahina NHL-i klubis Calgary Flames.

Ta alustas karjääri Rootsi kõrgliiga klubis Brynäs IF. 2010. aastal pälvis ta Rootsi liiga parimale väravavahile antava Honkeni trofee ja valiti lisaks liiga hooaja uustulnukaks.

2008. aastal valiti ta NHL-i draftis Florida Panthersi poolt 31. valikuna. Põhja-Ameerikasse suundus ta mängima hooajal 2010–11. Esimesel viiel hooajal mängis ta enamuse ajast AHL-i klubides Rochester Americans, San Antonio Rampage ja Utica Comets. Panthersi meeskonnas tegi ta oma NHL-i debüüdi 23. jaanuaril 2011. Panthersis sai ta kõige enam mänguaega hooajal 2012–13, kui tegi 23 mängu.

2014. aasta märtsis liitus ta Vancouver Canucksiga. Hooajal 2017–18 sai ta Canucksi põhiväravavahiks. 2020. aasta oktoobris sõlmis ta kuueaastase lepingu Flamesiga.

Rootsi jäähokikoondisega tuli Markström 2013. aastal maailmameistriks.

Viited

Välislingid 
 Jacob Markström NHL.com lehel
 Jacob Markström hockeydb.com lehel

Rootsi jäähokimängijad
Florida Panthersi mängijad
Vancouver Canucksi mängijad
Calgary Flamesi mängijad
Sündinud 1990
Oroville'i pais

Oroville'i pais on pais Featheri jõel Ameerika Ühendriikides Californias Oroville'i linnast idas. See 235 meetrit kõrge pais on USA kõige kõrgem pais. Oroville'i pais toodab hüdroelektrienergiat, aitab kontrolli all hoida üleujutusi ning piirkonda veega varustada. Paisutamise tõttu tekkis Featheri jõele suuruselt teine inimtekkeline järv Californias (Oroville'i järv), milles on 4,3 triljonit liitrit vett.

Pais takistab kalade rännet kudemisaladele jõe ülemjooksul, lisaks mõjutab kontrollitud vooluhulk otseselt Featheri jõe kaldaäärse ala ökosüsteemi. Kalade migratsiooniolukorra leevendamiseks on jõele rajatud lõhe- ja vikerforellikasvandus.

Ajalugu 
Oroville'i paisu hakati ehitama aastal 1961. Ehituse käigus esines üleujutusi. Pais valmis 1967 ning hakkas elektrit tootma 1968. Valmimise järel oli see USA suurim maa-alune elektrijaam. Seal on kolm 132 MW turbiini ja kolm 141 MW pump-generaatorit. Maksimaalne koguvõimsus oli 819 MW. Jaam saab vajadusel pumbata vett üles Oroville'i järve.

1968. aastast on Oroville'i paisu tõttu ümber suunatud osa Featheri jõe vooluhulgast California akvedukti, mis varustab veega San Joaquini orgu nii põllumajanduse kui ka tööstuste tarbeks. Pais on väidetavalt peatanud ligi 1,3 miljardi dollari väärtuses kahjusid aastatel 1987–1999.

Veebruaris 2017 tekkis kriisiolukord, kui paisu põhiline ja hädaolukorra liigveelase said kahjustada ning ilmnesid probleemid ülevoolupaisuga. Selle tõttu evakueeriti allavoolu jäävatelt aladelt 188 000 inimest. Pärast veetaseme stabiliseerumist lubati inimestel oma kodudesse naasta.

Välislingid 
 What Really Happened at the Oroville Dam Spillway? YouTube, 18. mai 2021

Paisud
California
Hobeni

Hobeni on küla Lõuna-Aafrika Vabariigis Ida-Kapimaa provintsis Amathole ringkonnas Mbhashe vallas.

Hobenis asub erivajadustega laste ja noorte kogukond ning farm Ikhaya Loxolo, mille asutasid 2005. aastal sakslased Alexandra Guenther ja Michael Guenther.

2011. aasta rahvaloenduse andmetel oli Hobeni elanikest mustanahalisi aafriklasi 97,84% ja valgeid 2,16%. Koosa keelt pidas emakeeleks 92,67% inimestest, inglise keelt 4,31% ja afrikaani keelt 1,29%.

Viited

Lõuna-Aafrika Vabariigi asulad
Lehurutshe

Lehurutshe (varem Welbedacht) on linn Lõuna-Aafrika Vabariigis Loodeprovintsis Ngaka Modiri Molema ringkonnas Ramotshere Moiloa vallas.

2011. aasta rahvaloenduse andmetel oli Lehurutshe elanikest mustanahalisi aafriklasi 98,64%, värvilisi 0,58%, India või Aasia päritolu inimesi 0,45%, valgeid 0,19% ja teisi 0,15%. Tsvana keelt pidas emakeeleks 87,23% inimesi, inglise keelt 6,40%, suulu keelt 1,55%, ndebele keelt 1,09%, sotho keelt 0,87%, koosa keelt 0,79% ja afrikaani keelt 0,64%.

Viited

Loodeprovintsi (LAV) linnad
Karin Lamson

Karin Lamson (sündinud 8. juulil 1993 Tallinnas) on Eesti näitleja.

Ta lõpetas aastal 2012 Tallinna Õismäe Vene Lütseumi. Aastatel 2008–2011 õppis ta Vene Teatri stuudios. Aastatel 2012–2013 õppis ta Tartu Ülikoolis eesti filoloogiat. Aastal 2017 lõpetas ta Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2018 Vene Teatri näitleja.

Rollid

Välislingid 
Karin Lamson Vene Teatri kodulehel
Karin Lamson Viljandi Kultuuriakadeemia kodulehel

Eesti näitlejad
Vene Teatri näitlejad
Tartu Ülikooli Viljandi Kultuuriakadeemia vilistlased
Sündinud 1993
Jekaterina Kordas

Jekaterina Kordas (aastani 2011 Jekaterina Nikolajeva; sündinud 29. veebruaril 1984 Kohtla-Järvel) on Eesti näitleja.

Ta lõpetas 2002. aastal Kohtla-Järve Ahtme Gümnaasiumi ja 2010. aastal Eesti Muusika- ja Teatriakadeemia lavakunstikooli. 

Aastatel 2003–2007 mängis ta Drugoi Teatri lavastustes. Ta on aastast 2011 Vene Teatri näitleja ja aastast 2012 Vene Nukuteatri näitleja.

Rolle

Isiklikku
Ta on aastast 2011 abielus näitleja Dmitri Kordasega.

Välislingid
Jekaterina Kordas Vene Teatri kodulehel
Jekaterina Kordas EE kodulehel

Eesti näitlejad
Vene Teatri näitlejad
Eesti Muusika- ja Teatriakadeemia vilistlased
Sündinud 1984
Loui Eriksson

Loui William Eriksson (sündinud 17. juulil 1985 Göteborgis) on Rootsi jäähokimängija, kes mängib NHL-i klubis Arizona Coyotes ründajana paremäärel.

Ta alustas karjääri Rootsi kõrgliiga klubis Frölunda HC. Hooajal 2003–04 valiti ta Rootsi liiga uustulnukaks. Järgmine hooaeg tuli ta klubiga Rootsi meistriks.

2003. aastal valis Dallas Stars ta NHL-i draftis 33. valikuna. Põhja-Ameerikasse suundus ta hooajal 2005–06 mängides esimesel hooajal vaid Starsi noorteklubis Iowa Stars AHL-is. Järgmisel hooajal debüteeris ta Dallas Starsi meeskonnas NHL-is. Starsis mängis Eriksson seitse hooaega. Tema edukaimaks hooajaks jäi Starsis 2008–09, kui ta lõi 36 väravat.

2013. aastal liitus ta Boston Bruinsiga, kus mängis kolm hooaega. 2016. aasta juulis sõlmis ta kuueaastase lepingu Vancouver Canucksiga. 2021. aasta juulis kaubeldi ta Arizona Coyotesi.

2011. aastal osales ta NHL-i tähtede mängul.

Rootsi jäähokikoondisega võitis Eriksson 2014. aasta taliolümpiamängudelt hõbemedali ja tuli 2013. aastal maailmameistriks. Lisaks on ta võitnud maailmameistrivõistlustelt veel hõbemedali (2011) ja pronksmedali (2009).

Välislingid 
 Loui Eriksson NHL.com lehel
 Loui Eriksson hockeydb.com lehel

Rootsi jäähokimängijad
Dallas Starsi mängijad
Boston Bruinsi mängijad
Vancouver Canucksi mängijad
Arizona Coyotesi mängijad
Sündinud 1985
Karmiinhape

Karmiini toodetakse emase kilptäi Dactylopius coccus Costa kuivatatud kehade purustamisel ja töötlemisel ammooniumi või naatriumkarbonaadi lahusega, ning lahuse selgistamiseks lisatakse alumiiniumi.

Nagu paljud teised erksavärvilised putukad, näiteks lepatriinud, toodavad ka kilptäid erkpunase värvusega karmiinhapet selleks, et peletada teisi loomi eemale. Peale karmiinhappe võib E120 sisaldada erinevaid ühendeid, mis ei tohiks ka väikeses koguses inimese kehasse sattuda. Eesti Vabariigi valitsuse määrus “Toidus lubatud lisaainete suhtes esitatavate nõuete ning nõuetekohasuse kontrollimiseks analüüsimise meetodite kinnitamine“ sätestab, et see värvaine ei tohiks sisaldada üle lubatud piirmäärade arseeni, pliid, elavhõbedat, kaadmiumi ja raskemetalle – seda lisaks alumiiniumile, mis selles nagunii sisaldub.

Vanasti kasutati karmiini kangaste värvimiseks, alguses Ladina-Ameerikas, kuid hiljem ka Euroopas. Sel moel värvitud vill ja puuvill on tänapäevani Mehhiko kultuuripärandisse kuuluvate käsitööesemete loomisel oluline komponent. Tänapäeval kasutatakse seda toidus üsna laialdaselt hoolimata asjaolust, et see võib tekitada allergilist reaktsiooni alates kergest nõgestõvest kuni anafülaktilise šokini ning astmat.

Hüperaktiivsete laste puhul on soovitatud seda värvainet (nagu ka teisi toiduvärve) täielikult vältida. Kuna see on veeslahustuv, siis kasutatakse seda tihti alkohoolsetele jookidele värvi andmiseks, aga ka lihatoodetes, makrapulkades, marinaadides, kondiitritoodetes ja maiustustes, mahlajookides ja juustus. Karmiini kasutatakse laialdaselt ka kosmeetikatööstus, kus seda lisatakse huulepulkadele, põsepunadele ja lauvärvidele. Farmaatsiatööstus kasutab seda värvi tihti tablettidele ja salvidele värvi andmiseks.
2019. aasta Euroopa Parlamendi valimised Lätis

2019. aasta Euroopa Parlamendi valimised toimusid Lätis 25. mail 2019,  eelhääletamine 22.–24. mail.

Need olid neljandad Euroopa Parlamendi valimised Lätis. Lätist valiti europarlamenti 8 saadikut.

Kandidaadid

Euroopa Parlamenti kandideeris 16 nimekirja, kokku 246 kandidaati. Nimekirja said esitada erakonnad ja erakondade liidud, mil oli vähemalt 500 liiget.
"Läti Vene Ühendus" (esinumber Tatjana Ždanoka)
"Läti rahvuslased" (esinumber Andris Rubins)
Läti Regioonide Ühendus (esinumber Edvards Smiltēns)
Roheliste ja Talurahva Liit (esinumber Dana Reizniece-Ozola)
Erakond "KPV LV" (esinumber Kaspars Ģirģens)
"Progressiivsed" (esinumber Gunta Anča)
Uus Koosmeel (esinumber Juris Žuravļovs)
Uus Konservatiivne Partei (esimnumber Andis Kudors)
Arengu Eest/Poolt! (esimnumber Ivars Ijabs)
Sotsiaaldemokraatlik partei "Koosmeel" (esimnumber Nils Ušakovs)
Rahvuslik Liit "Kõik Läti eest!" – "Isamaale ja Vabadusele/LNNK" (esimnumber Roberts Zīle)
Aktsioonipartei (esimnumber Einārs Graudiņš)
Virgumine (esimnumber Inguna Sudraba)
Keskerakond (esimnumber Normunds Grostiņš)
Läti Sotsiaaldemokraatlik töölispartei (esimnumber Jānis Dinevičs)
Uus Ühtsus (esimnumber Valdis Dombrovskis)

Tulemused

Viited

Välislingid

https://epv2019.cvk.lv/pub
https://www.eiropas-velesanas.eu/
https://www.soreizesbalsosu.eu/

Läti valimised
2019. aasta Euroopa Parlamendi valimised
Bridget Riley

Bridget Louise Riley (sündinud 24. aprillil 1931 Norwoodis Londonis) on inglise kunstnik. Ta elab ja töötab Londonis.

Haridus 
Riley õppis aastatel 1949–1955 Goldsmithi Kolledžis ja Londoni Kuninglikus Kunstikolledžis.

Mõjutajad 
Bridget Riley kunsti on mõjutanud sellised kunstnikud nagu Victor Vasarely, Joseph Albers, üsna ammustest aegadest Claude Monet, Paul Cezanne, Georges Seurat. Looduse olulisus ja esiletõstmine oma maalides on tähtsal kohal kuni vaimse ja vormikeele kätkeva tähenduseni. Ta ise on oma tööde kohta öelnud: "Ma ammutan loodusest. Ma töötan loodusega, kuid täiesti teistel põhimõtetel. Mulle pole loodus maastik, vaid visuaalse jõudude dünaamika – pigem sündmus kui nähtus." Ta pidas värvi ja vormi lõppväärtusteks ja pidas oluliseks, et neid visuaalsed jõud vabastati kirjeldavast või funktsionaalsest rollist (Gariff 2009).

Näitused 

Esimene isikunäitus toimus aastal 1962 Gallery One'i galeriis Londonis, 1965 toimus Rileyl opkunsti arengust ülevaatlik MoMA näitus "Reageeriv silm" juba New Yorgis, kus ta saavutas suure edu ning oli üle aegade moodsa kunsti muuseumis publikumagnet (Areen, 6.05.2004). Kui muidu oli ta viljelenud enamus must-valgeid pilte, siis 1967 aastal jõudis läbi siniste ja hallide toonide värvideni, mis andis edasi optilisi illusoorseid loomingut, emotsionaalseid nägemusi. Tema eesmärk polnud luua optilisi illusioone, vaid ta pidas oma kasutatavaid elemente osa loodusest, nagu ka näiteks pilved, puud, taimed on osa maastikust. (Lynton 2001).

Tunnustused 
1968. aastal anti Rileyle Veneetsia biennaali kõrgeim autasu, esimest korda oli selleks naine ja inglanna. Bridget Riley on rahvusvahelise kunstimaailma trendiloojast kunstnik (Areen, 06.05.2004).

Viited 

Inglise kunstnikud
Sündinud 1931
Eesti peakonsulaat New Yorgis

Eesti peakonsulaat New Yorgis on Eesti diplomaatiline esindus Ameerika Ühendriikides New Yorgis aadressil 3 Dag Hammarskjöld Plaza. Konsulaati juhib peakonsul, kelleks on Kairi Künka.

Konsulaadis töötavad peale peakonsuli ka konsul, kultuurireferent ja sekretär.

Vaata ka
Eesti Suursaatkond Washingtonis
Ameerika Ühendriikide Suursaatkond Tallinnas

Viited

Välislingid
Koduleht

 

Eesti välispoliitika
Eesti – Ameerika Ühendriikide suhted
New York
Perdekop

Perdekop on asula Lõuna-Aafrika Vabariigis Mpumalanga provintsis Gert Sibande ringkonnas Pixley ka Seme vallas.

Perdekop tähendab afrikaani keeles 'hobuse küngas'. Perdekop asub merepinnast 1889 meetri kõrgusel.

2011. aasta rahvaloenduse andmetel oli Perdekopi elanikest mustanahalisi aafriklasi 97,42%, India või Aasia päritolu inimesi 1,67%, valgeid 0,41%, värvilisi 0,30% ja teisi 0,20%. Suulu keelt pidas emakeeleks 82,28% inimesi, sotho keelt 9,86%, inglise keelt 1,72%, ndebele keelt 1,54%, afrikaani keelt 0,97% ja svaasi keelt 0,83%.

Viited

Lõuna-Aafrika Vabariigi asulad
Mattias Ekholm

Mattias Hans Ekholm (sündinud 24. mail 1990 Borlänges) on Rootsi jäähokimängija, kes mängib kaitsjana NHL-i klubis Nashville Predators. Ta on klubi meeskonna asekapten.

Ta alustas karjääri Rootsi klubides Mora IK ja Brynäs IF. 2009. aastal valiti ta NHL-i draftis Predatorsi poolt 102. valikuna. Ta liitus Predatorsi meeskonnaga hooaja 2011–12 alguses, kuid pärast kaht mängu NHL-is naasis Brynäsi, kellega tuli sel hooajal Rootsi meistriks. 2011–12 pälvis ta lisaks Rootsi liiga parimale kaitsjale antava Salmingi trofee. Järgmisel hooajal suundus Ekholm tagasi Põhja-Ameerikasse, mängides terve hooaja AHL-i klubis Milwaukee Admirals ning sai Predatorsis sel hooajal kirja vaid ühe mängu. Alates hooajast 2013–14 on ta kuulunud Predatorsi põhikoosseisu.

Rootsi jäähokikoondisega tuli Ekholm 2018. aastal maailmameistriks.

Välislingid 
 Mattias Ekholm hockeydb.com lehel

Rootsi jäähokimängijad
Nashville Predatorsi mängijad
Sündinud 1990
Visuaallennureeglid

Visuaallennureeglid (ingl visual flight rules, akronüüm VFR) on reeglite kogum, millest lähtuvalt juhib piloot õhusõidukit piisavalt hea nähtavusega ilma korral. Ilmastikutingimused peavad olema paremad kui VFR-lennu miinimumväärtused, mille on sätestanud piirkonna lennundust reguleeriv amet. Visuaallennul peab piloot suutma õhusõidukit juhtida nii, et maa- või merepind on pidevalt nähtav, vältides takistusi ja teisi õhusõidukeid visuaalselt. Juhul kui ilmastikutingimused on halvemad kui sätestatud visuaallennu miinimumid, on piloodid kohustatud järgima instrumentaallennureegleid (IFR), mille korral juhindutakse peamiselt instrumentidest, mitte nähtavatest parameetritest. Mõningatel juhtudel on võimalik lennujuhtimisüksuselt saada eri-VFR-lennu luba.

Euroopa Liidu riikides ning nende riikide registreerimistunnustega õhusõidukitega viiakse VFR-lend läbi tingimustes, milles nähtavus ja õhusõiduki kaugus pilvedest on võrdsed või suuremad kui need, mille on sätestanud Rahvusvaheline Tsiviillennunduse Organisatsioon (ICAO). Euroopa Komisjon on kehtestanud rakendusmäärusega nr 923/2012 lennureeglid, sealhulgas visuaallennureeglid, mis kehtivad ka Eestis ning millele on kehtestatud mõned riigisisesed erandid.

Tabel on koostatud Lennuliiklusteeninduse AS-i avaldatud "ENR 1.2 VISUAALLENNUREEGLID" põhjal.

Visuaallennureeglitest juhinduvad õhusõidukid võivad lennata madalamal kui määratud piirkonnad vaid siis, kui see on vajalik õhkutõusuks või maandumiseks.

Piirangud 
Tihedalt asustatud piirkondade või vabaõhukogunemiste kohal ei tohi visuaallennureeglite kohaselt lennata madalamal kui 300 m (1000 jalga) ning seda kõrgeimast takistusest 600 meetri raadiuses. Väljaspool eelmainitud piirkondi ei tohi lennata madalamal kui 150 m (500 jalga) kõrgeimast takistusest 150 meetri raadiuses. VFR-lende tohib sooritada ka öösel, kuid sel juhul ei tohi lennata allpool minimaalset kehtestatud lennukõrgust või mägistel aladel allpool 600 m kõrgeimast takistusest. Visuaallennureeglite järgi ei tohi sooritada lende kõrgemal kui FL 195 (19 500 jalga) ega helikiiruselähedasel või ülehelikiirusel välja arvatud juhul, kui pädevalt asutuselt on saadud luba.

Eri-VFR-lennud 
VFR-lennud võivad startida ja maanduda tingimustes, kus lennuvälja lähialas on pilvekõrgus madalam kui 450 m (1500 jalga) või nähtavus maal alla 5 km vaid siis, kui selleks on saadud lennujuhtimisüksuse luba eri-VFR-lennuks lähialas. Sellisel juhul peab lend toimuma väljaspool pilvi, nähtavus nii lennul kui ka maal peab olema vähemalt 1500 m või kopterite puhul vähemalt 800 m ning indikaatorkiirus võib olla kuni 140 sõlme. Erijuhtudel, milleks peab lennujuhtimisüksuselt loa saama, võivad kopterid lennata ka nähtavusega alla 800 m, et osutada arstiabi või teha otsingu-, pääste- või tuletõrjelende.

Viited 

Lennundus
Bougainville'i autonoomne piirkond

Bougainville'i autonoomne piirkond on 1. järgu haldusüksus Paapua Uus-Guineas. Piirkond hõlmab Bougainville'i saare, Buka saare ja lähedalasuvad väiksemad saared. Kõik saared kuluvad Saalomoni saarte hulka.

Piirkond jaguneb halduslikult 3 ringkonnaks.

Bougainville'i autonoomne piirkond moodustati 2005. aastal Põhja-Saalomoni saarte provintsist.

23. novembrist 7. detsembrini 2019 toimus Bougainville'i autonoomses piirkonnas iseseisvusreferendum. 98% hääletanutest (176 928 referendumil osalejat) hääletas iseseisvuse poolt.

Juulis 2021 leppisid keskvalitsus ja Bougainville'i valitsus kokku, et Bougainville iseseisvub 2027. aastal.

Viited

Välislingid 
http://www.abg.gov.pg/

Paapua Uus-Guinea geograafia
Eduard Tee

Eduard Tee (sündinud 3. augustil 1985 Tallinnas) on Eesti näitleja.

Ta lõpetas aastal 2000 Tallinna Tõnismäe Reaalkooli. Aastal 2004 lõpetas ta trükkali kvalifikatsiooniga Moskva polügraafia tehnikumi, aastal 2008 tehnoloogina Moskva Riikliku Polügraafia Ülikooli. Aastal 2017 lõpetas ta Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2017 Vene Teatri näitleja.

Rolle

Välislingid
Eduard Tee Vene Teatri kodulehel
Eduard Tee Viljandi Kultuuriakadeemia kodulehel

Eesti näitlejad
Vene Teatri näitlejad
Tartu Ülikooli Viljandi Kultuuriakadeemia vilistlased
Sündinud 1985
Katrin Sutt

Katrin Sutt (sündinud 28. detsembril 1993) on Eesti näitleja.

Ta lõpetas aastal 2017 Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2017 Vene Teatri näitleja.

Rollid

Isiklikku
Ta elab Maardus.

Välislingid
Katrin Sutt Vene Teatri kodulehel
Katrin Sutt Viljandi Kultuuriakadeemia kodulehel

Eesti näitlejad
Vene Teatri näitlejad
Tartu Ülikooli Viljandi Kultuuriakadeemia vilistlased
Sündinud 1993
Ameerika Ühendriikide pass

Ameerika Ühendriikide kodaniku pass on dokument, mida väljastatakse Ameerika Ühendriikide kodanikele. Neid väljastab ainult USA välisministeerium. Peale passi (brošüüri kujul) väljastab sama valitsusasutus piiratud kasutusega passikaarte samade nõuete alusel. USA kodanikel on ebaseaduslik siseneda Ameerika Ühendriikidesse või sealt lahkuda ilma kehtiva USA passi või Lääne-poolkera reisialgatuse nõuetele vastava passi asendamise dokumendiga, kuigi on palju erandeid, erandeid antakse tavaliselt Ameerika Ühendriikide kodanikele, kes naasevad ilma passita, ja väljumise nõuet ei täideta.

USA passiraamatud vastavad Rahvusvahelise Tsiviillennunduse Organisatsiooni (ICAO) soovitatud standarditele (s.o suurus, koostis, paigutus, tehnoloogia). Passi brošüüre on viis tüüpi; Samuti on alates 2007. aasta augustist standardi kohaselt välja andnud ainult biomeetrilised passid, kuigi mitte biomeetrilised passid kehtivad kuni nende kehtivusaja lõpuni. Ameerika Ühendriikide passid on Ameerika Ühendriikide omand ja need tuleb nõudmisel USA valitsusele tagastada.

Seaduse kohaselt on kehtiv Ameerika Ühendriikide pass (või passikaart) veenev (mitte ainult esmapilgul usutav) tõend USA kodakondsuse kohta ja tal on sama jõud ja mõju kui Ameerika Ühendriikide kodakondsuse tõendina kodakondsuse või kodakondsuse tõendina, kui see on välja antud USA kodanikule kogu seadusega lubatud ajavahemiku jooksul. USA seadus ei keela USA kodanikel hoida teiste riikide passe, kuigi nad on kohustatud kasutama USA passi USAsse sisenemiseks ja sealt lahkumiseks.

Passid
Ameerika Ühendriigid
Dan Jeršov

Dan Jeršov (sündinud 3. juunil 1994) on Eesti näitleja.

Ta lõpetas aastal 2013 Tallinna Mustjõe Gümnaasiumi. Aastal 2017 lõpetas ta Tartu Ülikooli Viljandi Kultuuriakadeemia etenduskunstide osakonna näitleja erialal.

Ta on aastast 2017 Vene Teatri näitleja.

Rollid

Välislingid 
Dan Jeršov Vene Teatri kodulehel
Dan Jeršov Viljandi Kultuuriakadeemia kodulehel

Eesti näitlejad
Vene Teatri näitlejad
Tartu Ülikooli Viljandi Kultuuriakadeemia vilistlased
Sündinud 1994
Iskra (Eesti ajaleht)

Iskra (vene keeles Искра) oli aastatel 1986-1990  Tallinnas ilmunud Eesti NSV kommunistliku noorsooühingu ja pioneeriorganisatsiooni venekeelne häälekandja. Iskra oli põhiväljaande Säde venekeelne versioon. Leht ilmus sagedusega kaks korda nädalas.

Viited

Välislingid

Eesti NSV ajalehed
Eesti laste- ja noorteajakirjandus
Honingfontein

Honingfontein on asula Lõuna-Aafrika Vabariigis Limpopo provintsis Vhembe ringkonnas Makhado vallas.

2011. aasta rahvaloenduse andmetel oli Honingfonteini elanikest mustanahalisi aafriklasi 100,00%. Venda keelt pidas emakeeleks 85,04% inimesi, tsonga keelt 9,28% ja pedi keelt 4,26%.

Viited

Lõuna-Aafrika Vabariigi asulad
UNESCO maailmapärand Austrias

Austria alal on UNESCO maailmapärandi nimistus 10 objekti ja 12 objekti kandidaati.

Nimistusse on kantud:
9 kultuuripärandi objekti:
1996 Salzburgi linna ajalooline keskus. 
1996 Schönbrunni loss ja aiad
1997 Hallstatt-Dachstein / Salzkammerguti kultuurmaastik
1998 Semmeringi raudtee
1999, 2010 Grazi linna ajalooline keskus ja Eggenbergi loss
2000 Wachau kultuurmaastik
2001 Fertö / Neusiedlersee kultuurmaastik. Ühispärand Ungariga
2001 Viini ajalooline keskus. Alates 2017. aastast on see objekt ohustatud pärandi nimekirjas, sest uued kinnisvaraarendused ähvardavad hävitada ajaloolise keskkonna
2011 Alpide ümbruse ajaloolised vaielamud. Ühispärand Itaalia, Prantsusmaa, Saksamaa, Sloveenia ja Šveitsiga
üks looduspärandi objekt:
2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Belgia, Bulgaaria, Hispaania, Horvaatia, Itaalia, Rumeenia, Saksamaa, Slovakkia, Sloveenia ja Ukrainaga
nimistusse kandideerib alates 1994. aastast veel 12 objekti

Viited

Välislingid
UNESCO maailmapärand Austrias. UNESCO maailmapärandi koduleht. Inglise keeles
Rietvallei

Rietvallei on linn (township) Lõuna-Aafrika Vabariigis Gautengi provintsis West Randi ringkonnas.

2011. aasta rahvaloenduse andmetel oli Rietvallei elanikest mustanahalisi aafriklasi 99,00%, värvilisi 0,33%, India või Aasia päritolu inimesi 0,12%, valgeid 0,06% ja teisi 0,49%. Tsvana keelt pidas emakeeleks 24,74% inimesi, suulu keelt 22,27%, koosa keelt 18,91%, tsonga keelt 11,81%, sotho keelt 8,40%, pedi keelt 4,40%, inglise keelt 1,70%, venda keelt 1,64% ja ndebele keelt 1,11%.

Viited

Gautengi provintsi linnad
Indoneesia pass

Indoneesia kodaniku pass on Indoneesia valitsuse poolt Indoneesias või välismaal elavatele Indoneesia kodanikele väljastatud reisidokument. Indoneesia on üks paljudest maailma riikidest, kes ei tunnista oma kodanikele mitmekordset kodakondsust ja sellised kodanikud kaotavad automaatselt oma indoneesia kodakondsuse, kui teine kodakondsus omandatakse vabatahtlikult. Erandite kohaselt võivad vastsündinud kodanikud omada kahekümnendat rahvust (kaasa arvatud Indoneesia) kuni kaheksateistkümnenda sünnipäevani, mille järel tuleks otsustada, kas valida kodakondsus. Viimasel Indoneesia passil on igal lehel erinevad lindud ja maastikud.

Passid
Indoneesia
Ragne Kõuts-Klemm

Ragne Kõuts-Klemm (sündinud 14. oktoobril 1977) on eesti sotsioloog ja Tartu Ülikooli Ühiskonnateaduste instituudi ajakirjandussotsioloogia kaasprofessor.  

Tema peamised uurimisteemad on meediasüsteem, meediakasutus ja ajakirjandus.

Haridus- ja töökäik 
Kõuts-Klemm on Viljandi Carl Robert Jakobsoni nimelise gümnaasiumi matemaatika-füüsika 25. lennu vilistlane, õppinud Tartu Ülikooli sotsioloogia bakalaureuse- ja magistriõppes (lõpetas 2002. aastal) ning omandas doktorikraadi meedia ja kommunikatsiooni erialal 2013. aastal. Tema doktoritöö teema oli "Media-connected society: the analysis of media content and usage patterns from a systems-theoretical perspective" ("Meedia kaudu seostatud ühiskond: meedia sisu ja kasutusmustrite analüüs süsteemiteoreetilisest perspektiivist", juhendaja Peeter Vihalemm).  

Kõuts-Klemm töötab alates 2021. aastast Tartu Ülikooli ajakirjandussotsioloogia kaasprofessorina, varem oli sealsamas lektor (aastast 2002).  Ta on lugenud meedia ja kommunikatsiooni teooriate loenguid ka Tallinna Ülikoolis. 2022. aasta augustist on ta Tartu Ülikooli ühiskonnateaduste instituudi juhataja.

Tunnustus 
2002 – Üliõpilaste teadustööde riikliku konkursi I preemia 

2019 – Sirbi laureaat 

2021 – Hea töö aastaauhind (TÜ ühiskonnateaduste instituut)

Teadusorganisatsiooniline tegevus 
Kõuts-Klemm oli 1999–2002 integratsiooni meediamonitooringu koordineerija ja aastatel 2008–2015 tegeles ajakirjandusmuuseumi asutamisega. 

Alates 2007. aastast on ta Balti Ajakirjandusuurijate Assotsiatsiooni juhatuse esimees, 2010. aastast Akadeemilise Ajakirjanduse Seltsi revisjonikomisjoni liige, 2017. aastast Bibliotheca Mediorum et Communicationis kirjastuskolleegiumi liige ning 2020. aastast Pressinõukogu liige.

Teoseid
Ragne Kõuts-Klemm, Külliki Seppel. "Juhatus meedia ja kommunikatsiooni teooriatesse". Tartu Ülikooli Kirjastus. Tartu 2018

Viited

Välislingid

Ragne Kõuts-Klemm Eesti Teadusinfosüsteemis
 Ragne Kõuts-Klemm Google Scholar lehekülg
 Ragne Kõuts-Klemm ResearchGate lehekülg
Ragne Kõuts-Klemm Academia.edu lehekülg

Eesti sotsioloogid
Tartu Ülikooli sotsiaalteaduskonna vilistlased
Tartu Ülikooli õppejõud
Sündinud 1977
UNESCO maailmapärand Bosnias ja Hertsegoviinas

Bosnia ja Hertsegoviina alal on UNESCO maailmapärandi nimistus kolm objekti ja 11 objekti kandidaati.

Nimistusse on kantud:
kolm kultuuripärandi objekti:
2005 Mostari vanalinna Vana silla ala
2007 Višegradi Mehmed Paša Sokolovići sild
2016 Keskaegsete hauakividega (stećakid) kalmistud. Ühispärand Horvaatia, Serbia ja Montenegroga
nimistusse kandideerib alates 1997. aastast veel 11 objekti

Viited

Välislingid
UNESCO maailmapärand Bosnias ja Hertsegoviinas. UNESCO maailmapärandi koduleht. Inglise keeles
Sammas (ajaleht)

Sammas oli teaduse infoleht, mida andis välja Tartu Ülikooli teadus- ja arendusosakond.

Leht ilmus aastail 2000–2004 sagedusega 6 korda aastas Tartu Ülikooli Kirjastuselt. 

Lehe toimetaja oli Andrus Tasa. 

Eesti endised ajalehed
Tartu Ülikool
UNESCO maailmapärand Bulgaarias

Bulgaaria alal on UNESCO maailmapärandi nimistus 10 objekti ja 16 objekti kandidaati.

Nimistusse on kantud:
seitse kultuuripärandi objekti:
1979 Bojana kirik
1979 Ivanovo koobaskirikud
1979 Kazanlăki traakia mausoleum
1979 Madara ratsanik
1983 Nesebări muinaslinn
1983 Rila klooster
1985 Sveštari traakia mausoleum
kolm looduspärandi objekti:
1983 Srebarna looduskaitseala
1983, 2010 Pirini rahvuspark
2017 Karpaatide ja teiste Euroopa regioonide muistsed ja põlised pöögimetsad.  Ühispärand Albaania, Austria, Belgia, Hispaania, Horvaatia, Itaalia, Rumeenia, Saksamaa, Slovakkia, Sloveenia ja Ukrainaga
nimistusse kandideerib alates 1984. aastast veel 16 objekti

Viited

Välislingid
UNESCO maailmapärand Bulgaarias. UNESCO maailmapärandi koduleht. Inglise keeles
Szczucin

Szczucin on linn Poolas Väike-Poola vojevoodkonnas Dąbrowa Tarnowska maakonnas, Szczucini valla halduskeskus. Szczucin asub Visla jõe paremal kaldal.

Szczucinit on ürikutes esmakordselt mainitud 1326. aastal. Esimese Poola jagamise tagajärjel läks Szczucin 1772. aastal Habsburgide Austria keisririigi võimu alla. Linnaõigused sai Szczucin 1786. aastal. 1888. aastal, 1903. aastal ja 1912. aastal sai Szczucin tulekahjude tagajärjel kannatada. Raudteeühenduse sai Szczucin 1905. aastal. Szczucin kaotas linnaõigused 1934. aastal, kuid sai need tagasi 2009. aastal.

Aastatel 1975–1998 kuulus Szczucin Tarnówi vojevoodkonna koosseisu.

Szczucinis asub maanteemuuseum.

Galerii

Viited

Väike-Poola vojevoodkonna linnad